# Альберт Нестеров

Альберт Нестеров, Альберт Валерий улы Нестеров (рус. Альберт Валерьевич Нестеров, 1976 елның 11 марты, СССР, РСФСР, БАССР, Уфа) ― театр рәссамы, 2012 елдан Мәҗит Гафури исемендәге Башкорт дәүләт драма театрының баш рәссамы, БР атказанган сәнгать эшлеклесе (2013), Россия Федерациясенең «Алтын битлек» театр (2016), Башкортстанның Салават Юлаев исемендәге дәүләт (2020) премияләре лауреаты.

# Альберт Нестеров
## Тәрҗемәи хәле

1976 елның 11 мартында Уфада туган. Черниковкада балалар сәнгать мәктәбен (лицей), Уфа дәүләт сәнгать институтының режиссёрлык бүлеген тәмамлаган (Р. В. Исрафилов курсы, укытучылары Б. Б. Хәйбуллин, И. Ш. Сәетов, 2000). Диплом эше ― Жан Батист Мольерның «Саран» пьесасы буенча куелган спектакль.

# Альберт Нестеров
## Хезмәт юлы

Югары уку йортында укыганда Гафури театрының баш рәссамы Таң Еникеевның ассистенты була.
2001 елдан Салават драма театрында: куючы-рәссам, 2003―2012 елларда ― театрның баш рәссамы.
2012 елдан – Мәҗит Гафури исемендәге Башкорт дәүләт драма театрының баш рәссамы.
2016 елда узган IV халыкара «Нәүрүз» театраль белем бирү фестиваль-форумында (Казан) «Спектакльнең образын иҗат иткәндә пьеса белән эшләү» семинарын алып бара.

# Альберт Нестеров
## Иҗаты

А. В. Нестеров бер үк вакытта сценограф, костюмнар һәм яктырту буенча рәссам, реклама продукциясе дизайнеры. Төрле театр сәхнәләрендә Альберт Нестеров 100 дән артык спектакль бизәгән.

# Альберт Нестеров
## Иҗаты
### Бизәгән спектакльләренең кайберләре
#### Гафури театры

* Бирнәсез кыз (А. Островский, 2012)
* Ак пароход (Ч. Айиматов, 2013)
* Әниләр һәм бәбиләр (Т. Миңнуллин, 2014)
* Каһым түрә (Б. Бикбай, 2015)
* Зөләйха күзләрен ача (Г. Яхина, 2017)
* Ташлама утны, Прометей (М. Кәрим, 2018)
* Кыз урлау (М. Кәрим, 2019) һ. б.

# Альберт Нестеров
## Иҗаты
### Бизәгән спектакльләренең кайберләре
#### Салават театры

* Шулай булды шул (Т. Миңнуллин)
* Соңлаган мәхәббәт (А. Островский)
* Сөяркәм килгән. Нишләргә? (З. Хәким)
* Ай тотылган төндә (М. Кәрим) һ. б.

# Альберт Нестеров
## Иҗаты
### Бизәгән спектакльләренең кайберләре
#### «Нур» театры

* Урман әкияте

# Альберт Нестеров
## Иҗаты
### Бизәгән спектакльләренең кайберләре
#### Милли яшьләр театры

* Ябык ишекләр артында (Ж. П. Сартр) һ. б.

# Альберт Нестеров
## Иҗаты
### Бизәгән спектакльләренең кайберләре
#### Стәрлетамак башкорт театры

* Асылъяр (М. Фәйзи)
* Кодача (Б. Бикбай, З. Исмәгыйлев) һ. б.

# Альберт Нестеров
## Иҗаты
### Бизәгән спектакльләренең кайберләре
#### Камал театры

* Сыер (Н. Хикмәт)
* Җил көе (З. Хәким)
* Килмешәк (С. Гаффарова, 2017)

# Альберт Нестеров
## Иҗаты
### Бизәгән спектакльләренең кайберләре
#### Тинчурин театры

* Күрәсем килгән иде (И. Мәхмүтова)

# Альберт Нестеров
## Иҗаты
### Бизәгән спектакльләренең кайберләре
#### Ырынбур рус театры

* Купшы ир (С. Белов )
* Аккош күле (А. Чехов) һ. б.

# Альберт Нестеров
## Иҗаты
### Бизәгән спектакльләренең кайберләре
#### Новосибирск театры

* Зөләйха күзләрен ача (Г. Яхина)

# Альберт Нестеров
## Иҗаты
### Бизәгән спектакльләренең кайберләре
#### Минзәлә театры

* Сөясеңме, сөймисеңме (Ф. Бүләков, 2021)

# Альберт Нестеров
## Бүләкләре, мактаулы исемнәре

* 2013 ― БР атказанган сәнгать эшлеклесе
* 2016 ― «Алтын битлек» премиясе ― «костюмнар буенча иң яхшы рәссам эше» номинациясендә (Гафури театрында куелган «Кара йөзләр» спектакле, М. Гафури әсәре)
* 2016 ― Салават Юлаев ордены ― «мәдәният, сәнгать өлкәсендә югары иҗади казанышлары өчен»
* 2020 ― Салават Юлаев премиясе ― Гүзәл Яхинаның «Зөләйха күзләрен ача» романы һәм Мәҗит Гафуриның «Кара йөзләр» повесте буенча куелган спектакльләр өчен (Гафури театрының сәнгать җитәкчесе Айрат Әбүшахманов белән бергә)